Научно-технолошки парк Београд, у сарадњи са Пословно-технолошким

 инкубатором техничких факултета, покреће други стартап студентски камп -

 ParkUp! 2019. То је интензиван петодневни програм учења, рада и дружења

 са циљем да студенти закораче у стартап свет, стекну знања и вештине

 како да креирају идеје/уоче проблеме, формирају тим и упознају се са

 корацима у развоју једног успешног стартап-а.

 ParkUp! 2019 се одржава у периоду од 18. до 22. фебруара 2019. године у

 инспиративном окружењу Научно-технолошког парка Београд. желимо да сјајна

 искуства и позитивно расположење са летњег стартап кампа пренесемо и у

 зимске месеце. Програм ће се одржавати у поподневним часовима, током пет

 дана и обавезан је за све полазнике.

 ParkUp! 2019 намењен је студентима свих образовних профила, старости од

 18 до 26 година који су:

 \* Отворени за нова знања и искуства,

 \* Заинтересовани за свет стартап-а,

 \* Проактивни и мотивисани,

 \* Заинтересовани да упознају нове људе и опробају се у тимском раду.

 За учешће није потребно да имате свој тим или да већ имате пословну

 идеју. До ње ћете доћи у тимском раду са другим колегама и колегиницама

 на програму. Учешће је бесплатно

 Више информација и пријаве на: <https://ntpark.rs/parkup/>